Sale of a Loom
Material: papyrus
Place: Oxyrhynchites
Categories: Vertrag
Kauf
Webstuhl
Οὐαλέριος Πετερμοῦθις στρατιώτης διʼ ἐμοῦ Αὐρηλίου Σαραπίωνος Σαραπί
ωνος ἀπὸ τῆς λαμπρᾶς καὶ λαμ Ὀξυρυ[γ]χειτῶν πόλεως [τ]ῶν ἐξ ἐφηβίας 
ἱερονικῶν Αὐρηλίᾳ Εὐδαιμονίδει τῇ καὶ Ἀπολλωνίᾳ ματρώνᾳ στ[ο]λάτᾳ 
χαίρειν. ὁμολογῶ πεπρακέναι σοι ἐντεῦθεν ὃν κἀγὼ ἐώνημαι παρὰ Αὐρη
λίου Σαραπάμμωνος Θώνιος ἀπὸ Ὀξυρύγχων πόλεως τῷ ἐνεστῶτι ἔτι μηνὶ 
Μεχεὶρ η ἱστὸν ταρσικοϋφικὸν μήκους πηχῶν δέκα  πλάτους πη
χῶν ἕξ , καὶ τὴν οὖσαν ἔν[θ]α ἀπόκειται ἐξαρτίαν πᾶσαν ὁσην ἐὰν ᾖ, 
τιμῆς τῆς συμπεφωνημ[έν]ης πρὸς ἀλλή[λ]ους ἀργυρίου Σεβαστῶν 
νομίσματος ταλάντων δύο  καὶ δραχμῶν χιλείων , ἅπερ αὐτόθι ἀπέσχον 
παρὰ σοῦ ἐκ πλήρους διὰ [χ]ειρός, περὶ ἧς ἀριθμήσεως ἐπερωτηθεὶς 
ὑπ[ὸ] σοῦ ὡμολόγησα, ὅνπερ ἱστὸν καὶ τὴν ἐξαρτίαν βαστάξεις 
ἐντεῦθεν ἔνθα ἀπόκειται καὶ μετενεγκεῖς ὅπου ἐὰν θέλῃς ἀκωλύτως, 
καὶ κρατεῖν σε καὶ κυριεύειν σὺν ἐκγόνοις καὶ τοῖς παρὰ σοῦ μεταλημψομέ
νοις, καὶ ἐξουσίαν ἔχειν χρᾶσθαι καὶ ἐκμισθοιν καὶ πωλεῖν ὡς ἐὰν αἱρῇ, 
κα[ὶ] παρέξομαί σοι β[έ]βαιον διὰ παντὸς ἀπὸ πάντων 
π[άσ]ῃ βεβαιώσι, καὶ τὸν ἐπελευσόμενόν σ[οι ἀ]ποστήσω παρα
χ[ρῆ]μα ταῖς ἐμαυτοῦ δαπάναις, καθάπερ ἐκ δί[κης]. κυρία ἡ πρᾶσις 
ἁπλῆ γραφεῖσα, καὶ ἐπερωτ[η]θεὶς ὡμολόγη[σ]α.  ιδ 
καὶ  ιγ τῶ[ν] κυρίων ἡμῶν Διοκλη[τ]ιανοῦ κ[α]ὶ Μαξιμιανοῦ 
Σεβαστῶν καὶ  ϛ τῶν κυρίων ἡμῶν Κωνσταντίου καὶ 
Μαξιμιανοῦ τῶν ἐπιφανεστάτων Καισάρων Ἐπεὶφ ιβ, 
ὑπατείας Ἀννικίου Φαύστου καὶ Οὐιρίου Γάλλου. 
 Οὐαλέριος Παθερμοῦτις διʼ ἐμοῦ Σαραπίωνος 
πέπρακα τὸν ἱστὸν καὶ τὴν ἐξαρτίαν πᾶσαν, 
καὶ ἀπέσχον τὰ τῆς τιμῆς ἀργυρίου τάλαντα δύο  
καὶ δραχμὰς χιλίας  πλήρη, καὶ βεβαιώσω ὡς 
πρόκειται, καὶ ἐπερωτηθεὶς ὡμολόγησα.